****

**H O T Ă R Î R E**

**despre aprobarea Normelor provizorii de cheltuieli în bani pentru elevii (studenţii) orfani**

**şi cei aflaţi sub tutelă/curatelă din şcolile profesionale şi de meserii, instituţiile de învăţămînt**

**mediu de specialitate şi superior, şcolile de tip internat şi casele de copii**

**nr. 870  din  28.07.2004**

*Monitorul Oficial al R.Moldova nr.132-137/1045 din 06.08.2004*

**\* \* \***

*Notă: În titlul şi în textul hotărîrii, după cuvîntul „tutelă” se introduce cuvîntul „/curatelă” conform* *Hot.Guv. nr.1182 din 20.10.2008**, în vigoare 24.10.2008*

*Notă: În denumire şi în tot textul hotărîrii, cuvintele ”superior universitar” se substituie prin cuvîntul “superior” conform* *Hot.Guv. nr.358 din 03.04.2007**, în vigoare 01.01.2007*

Întru protecţia socială a copiilor orfani şi a celor aflaţi sub tutelă/curatelă din instituţiile de învăţămînt, Guvernul

**HOTĂRĂŞTE:**

**1.** Se aprobă Normele provizorii de cheltuieli în bani pentru elevii (studenţii) orfani şi cei aflaţi sub tutelă/curatelă din şcolile profesionale şi de meserii, instituţiile de învăţămînt mediu de specialitate şi superior, şcolile de tip internat şi casele de copii, conform anexei.

**2.** Ministerele interesate, în comun cu Ministerul Finanţelor, vor identifica sursele de finanţare necesare pentru punerea în aplicare a Normelor provizorii de cheltuieli.

Ministerul Finanţelor va ţine cont de Normele provizorii de cheltuieli aprobate, la stabilirea relaţiilor bugetului de stat cu bugetele unităţilor administrativ-teritoriale.

*[Pct.2 modificat prin Hot.Guv. nr.1182 din 20.10.2008, în vigoare 24.10.2008]*

**3.** Normele provizorii de cheltuieli pentru protecţia socială a copiilor orfani şi a celor aflaţi sub tutelă/curatelă din instituţiile de învăţămînt se vor pune în aplicare cu începere de la 1 ianuarie 2005.

|  |  |
| --- | --- |
| **PRIM-MINISTRU** | **Vasile TARLEV** |
| **Contrasemnează:**  |  |
| **Viceprim-ministru** | **Valerian Cristea** |
| **Ministrul educaţiei** | **Valentin Beniuc** |
| **Ministrul finanţelor** | **Zinaida Grecianîi** |
| **Ministrul muncii şi protecţiei sociale** | **Valerian Revenco** |
| **Ministrul sănătăţii** | **Andrei Gherman** |
| **Chişinău, 28 iulie 2004.**  |  |
| **Nr.870.** |  |

|  |
| --- |
| Anexă la Hotărîrea Guvernului nr.870 din 28 iulie 2004   **NORMELE PROVIZORII** **de cheltuieli în bani pentru elevii (studenţii) orfani şi cei aflaţi sub tutelă/curatelă** **din şcolile profesionale şi de meserii, instituţiile de învăţămînt mediu** **de specialitate şi superior, şcolile de tip internat şi casele de copii1**  |
| **Nr.d/o** | **Tipurile de cheltuieli** | **Perioada pentru care se acordă** | **Normele de cheltuielipentru un elev (student), lei** |
| 1. | Ajutor material pentru îmbrăcăminte, încălţăminte şi inventar moale la începutul anului de studii | Anual | 3000,0 |
| 2. | Indemnizaţie pentru materiale didactice, inventar gospodăresc, obiecte de igienă personală şi medicamente pentru elevii (studenţii) orfani2 | Lunar | 250,0 |
| 3. | Ajutor material la sfîrşitul anului de studii | Anual | 1000,0 |
| 4. | Cheltuieli pentru alimentaţie | Pentru o zi (pe parcursul anului calendaristic) | 35,0 |
| 5. | Indemnizaţie la absolvirea: | Unică |   |
| a) şcolii de tip internat sau a casei de copii;  | 5000,0   |
| b) şcolii profesionale şi de meserii, a instituţiei medii de specialitate sau a instituţiei de învăţămînt superior | 10000,0 |
| 6. | Indemnizaţie pentru elevii (studenţii) care nu primesc burse de studii3 | Lunar (cu excepţia vacanţei de vară) | 300,0 |
| 7. | Indemnizaţie pentru locaţiunea locuinţei4 | Lunar | 500,0 |
| 8. | Indemnizaţie pentru realizarea cercetărilor şi editarea tezei de licenţă în ultimul an de studii | Unică | 500,0 |
| 9. | Indemnizaţie pentru achitarea taxei de obţinere a buletinului de identitate | Unică | 130,0 |
| 10. | Indemnizaţie pentru perfectarea paşaportului pentru elevii (studenţii) delegaţi la studii peste hotarele Republicii Moldova de către Ministerul Educaţiei şi Tineretului | Unică | 250,0 |
|  1 Elevii orfani şi cei aflaţi sub tutelă/curatelă din instituţiile de învăţămînt de tip internat, discipolii caselor de copii beneficiază de indemnizaţie pentru achitarea taxei de perfectare a buletinului de identitate şi de indemnizaţie unică la absolvirea instituţiei. 2 Elevii (studenţii) aflaţi sub tutelă/curatelă din şcolile profesionale şi de meserii, instituţiile de învăţămînt mediu de specialitate şi superior beneficiază de dreptul la această indemnizaţie după împlinirea vîrstei de 18 ani. 3 Indemnizaţia lunară pentru cei care nu primesc burse de studii se acordă elevilor (studenţilor) orfani şi celor aflaţi sub tutelă/curatelă din instituţiile de învăţămînt mediu de specialitate şi superior cu reuşita care nu intră în plafonul de acordare a burselor, stabilit de legislaţie. 4 Indemnizaţia lunară pentru locaţiunea locuinţei se acordă elevilor (studenţilor) orfani şi celor aflaţi sub tutelă/curatelă din instituţiile de învăţămînt mediu de specialitate şi superior în cazul în care instituţia de învăţămînt respectivă nu dispune de cămin sau acesta nu funcţionează. |

*[Anexa în redacţia* *Hot.Guv. nr.1182 din 20.10.2008**, în vigoare 01.10.2008, cu excepţia poziţiilor 1, 3, 5, 8, 9 şi 10, care se vor pune în aplicare de la 01.01.2009]*

*[Anexa modificată prin* *Hot.Guv. nr.1494 din 27.12.2007**, în vigoare 01.01.2008]*

*[Anexa în redacţia* *Hot.Guv. nr.358 din 03.04.2007*

\_\_\_\_\_\_\_\_\_\_
Hotărîrile Guvernului
870/28.07.2004 Hotărîre despre aprobarea Normelor provizorii de cheltuieli în bani pentru elevii (studenţii) orfani şi cei aflaţi sub tutelă/curatelă din şcolile profesionale şi de meserii, instituţiile de învăţămînt mediu de specialitate şi superior, şcolile de tip internat şi casele de copii *//Monitorul Oficial 132-137/1045, 06.08.2004*